Μάχη στα Τσουκαλαριά

Η Μάχη στα Τσουκαλαριά διεξήχθη στις 12 Ιουνίου 1822 στην περιοχή των Τσουκαλαριών της Κρήτης μεταξύ των Ελλήνων και των Τούρκων, με τελική έκβαση την νίκη των ΤούρκωνΙστορία του ελληνικού έθνους, Τόμος ΙΒ, 239-240..

 Υπόβαθρο 
Μετά την αρχική νίκη των Ελλήνων στη μάχη της Μαλάξας, οι Έλληνες επιτέθηκαν στα Τσουκαλαριά στα οποία οι Τούρκοι με τη συνδρομή του αιγυπτιακού στόλου κατάφεραν και απώθησαν τις Ελληνικές δυνάμεις αρχικά στη Μαλάξα και στην συνέχεια στο ορεινό χωριό ΚάμποςΙστορία του ελληνικού έθνους, Τόμος ΙΒ, σελ. 240.

 Στρατοί 
Σε πληθυσμό οι Έλληνες ήταν γύρω στους 2000 και οι Τούρκοι μαζί με την βοήθεια των Αιγυπτίων πλησίαζαν τους 12000.

 Μάχη 
Το πρωί της 12ης Ιουνίου, ξεκίνησε η επίθεση εναντίον των Τούρκων που είχαν οχυρωθεί στα Τσουκαλαριά. Η μάχη ήταν αμφίρροπη μέχρι το μεσημέρι όπου και κατέφθασε επιπλέον δύναμη περίπου 600 Τούρκων από τα Χανιά με αρχηγό τον Καούρη. Το παραπάνω γεγονός έδωσε θάρρος στις τάξεις των Τουρκοαιγυπτίων οι οποίοι εξόρμησαν εναντίον των Ελλήνων και τους ανάγκασαν να συμπτυχθούν στην Μαλάξα.

 Απολογισμός 
Στην μάχη σκοτώθηκαν 40 κρητικοί μέσα στους οποίους βρίσκονταν και ο αρχηγός των Μαλαξιανών και των Πεμονιανών, Μανώλης Αλιβάνιστος, ενώ οι Τούρκοι είχαν περισσότερους από 100 νεκρούς και τραυματίες.

Παραπομπές

 Βιβλιογραφικές πηγές 


 Εξωτερικοί σύνδεσμοι 
 Μάχη της Μαλάξας (1822)

Κατηγορία:Μάχες της Ελληνικής Επανάστασης του 1821